Sempre he escrit i molt sobre “civisme i educació” per part del veïnat. Ara, l’ajuntament de Sant Sadurní d’Anoia, fa una crida perquè això es compleixi. Tard, però oportú per el moment que estem travessant.\nConcretament fa referencia al servei porta a porta i en els excrements dels gossos. Civisme i educació, clarament, en aquests dos apartats, importants en la societat sadurninenca.\nEl porta a porta, valorat i premiat, per la seva acció, eficàcia i coresponsabilitat. La seva implantació positiva, ha fet que altres municipis , el portessin a la practica. Bona feina, ben portada. Ara, però l’ajuntament de Sant Sadurní, observa i veu amb preocupació, que hi ha masses incidències en la gestió d’aquest servei. I és en aquest sentit, que indica als veïns i veïnes el com i el quan, per fer d’aquesta selectivitat de residus un bon us.\nEls excrements, caques dels gossos. Els carrers i les places han de estar nets. Aquest aspecte de deixadesa per part dels propietaris dels gossos, no es de rebut, i crec que en aquí l’actitud municipal, ha de ser exemplar.\n“Civisme, educació”, dues paraules que hem de tenir molt present, i que han de ser respectades per la població. Les coses s’han de dir, doncs, a les verdes i a les madures.


singladures: de novembre 2014\nLes pupil·les extraviades\nrecerquen la cara oculta de l'horitzó\nmentre el temps esmola\nla seva invencible eternitat.\nEls gemecs de vent\nacaricien un rostre,\nbregat en batalles perdudes,\ndes del moll dels somnis trencats.\nL'olor de salnitre i escuma\nacompanya la fúria magmàtica\nd'un desesperat afany\nper dibuixar respostes.\nla vida segueix,\nocultant certs veredictes\nmés enllà de l'horitzó...\nA uns metres, algú\nretoca l'esquer de l'ham.\nI les gavines voletegen,\ndecorant el cop compassat\ndel marí vaivé.\nPublicat per Artur Álvarez i Boix, cantautor, poeta i altres menesters creatius. a les 07:28 Cap comentari:\nSagna el santuari de l'enteniment...\nSagna el santuari de l'enteniment,\nvessa el seu vermell irritat,\nmés enllà dels costers\nde simbòlic argent.\nUna llum de foc\ntalla, en el fons de la nafra,\nun imperi de neguit i amargor.\nEl costat fosc de l'existència\nno torna l'impuls necessari\nper remuntar el vol.\nTot és esmunyedís.\nFins el sentit comú\nno troba la postura apropiada\nper acampar les certeses.\nLes negres aus\ntenen segrestades les albes.\nCarros de fred marbre\nfan fàcil l'èxode del seny.\nEl joc camuflat\nde les mentides amagades\nmarca el passeig pervers dels dies.\nPublicat per Artur Álvarez i Boix, cantautor, poeta i altres menesters creatius. a les 22:24 Cap comentari:


Notícies del PCC: CCOO del Barcelonès celebra el dia internacional de la dona treballadora\nAmb una taula rodona sobre els drets de les dones en temps de crisi el 14 de març .\nAmb aquesta activitat que tindrà lloc demà, 14 de març, a les 10 hores, a la Sala d’Actes de CCOO (Via Laietana, 16, Barcelona) es vol parlar de la dona en el context actual, però des d’un punt de vista internacional.\nA la taula rodona, que serà presentada i moderada per Adriana Sabaté, Secretària de Drets de Ciutadania, Dona i Polítiques d’Igualtat de CCOO del Barcelonès, comptarem amb la participació de:\n- Chelo Chacartegui, professora de Dret del Treball a la Universitat Pompeu Fabra.\n- Àngels Martínez Castells, economista i membre de Dempeus per la Salut Pública.\n- Carme Alguacil, tècnica del Programa Municipal de les Dones del Prat de Llobregat.\nLa cloenda anirà a càrrec d’Àngel Crespo, secretari general de CCOO del Barcelonès, que emmarcarà el tema en relació amb la convocatòria de Vaga General del pròxim 29 de març.


Inici - 1990 MCS\nde comunicació corporativa\nperquè les empreses assoleixin els seus objectius\nMCS és una consultora especialitzada en comunicació corporativa amb més de 35 anys d’experiència.\nDuem a terme la nostra tasca amb honradesa i experiència\nPensem en tot moment en els objectius dels nostres clients\nSom competents i ens centrem en la consecució d’uns resultats òptims\nSom proactius i generem idees innovadores\nOferim treballs a mida que responen a les necessitats de cada client\nBusquem solucions tot pensant en les oportunitats, mai en els punts febles\nVolem aconseguir una comunicació òptima entre les organitzacions i els seus públics a través de la comunicació corporativa i periodística.\nEls nostres àmbits d’activitat\nTractem totes les disciplines que una empresa necessita per potenciar la imatge pública i millorar el nivell de notorietat i d’influència.\nSi així ho desitgen, els nostres clients poden disposar d’un servei xifrat de veu i dades amb MCS que permet una comunicació totalment segura.\nProtecció de dades entre MCS i el client\nEstabliment de mesures contra intrusions no desitjades\nAssessorament en sistemes de seguretat digital\nElaboració d’informes sobre els dèficits de seguretat en l’empresa\nA l’avantguarda en seguretat i innovació en les xarxes\nEl portaveu de tota organització és una peça fonamental en una estratègia comunicativa. Cal potenciar-ne les qualitats naturals i facilitar que adquireixi noves habilitats.\nPla integral de formació: com funciona un mitjà de comunicació, qui és qui, estructuració del missatge, habilitats comunicatives, comunicació no verbal, etc.\nMedia training avançat\nFormació en lideratge i portaveus interns\nDesenvolupem protocols preventius i gestionem escenaris de crisi en qualsevol àmbit d’actuació.\nElaboració de plans d’actuació relatius a possibles escenaris de crisi\nSimulacres i comprovació de la funcionalitat del pla\nEstratègies de reconstrucció de la imatge pública\nElaborem projectes 360º que fomenten el sentit de pertinença i de compromís entre l’empresa, els seus treballadors i els col·laboradors.\nDefinició de conceptes corporatius: missió, visió i valors\nElaboració de plans integrals de comunicació interna\nElaboració, disseny i edició de documents: cultura corporativa, manuals de benvinguda, bones pràctiques, ús correcte de les xarxes socials\nElaboració de revistes corporatives\nGestió de polítiques de responsabilitat social corporativa\nPlanifiquem esdeveniments «clau en mà» coherents amb l’estratègia global de l’empresa. Ens encarreguem de la producció i ens responsabilitzem de cada detall.\nDisseny integral de tot tipus d’esdeveniments corporatius: celebracions i aniversaris empresarials, inauguracions, llançaments, conferències, fires, visites institucionals, etc.\nDisseny i producció de materials\nGestió i contractació de celebrities\nContingut i comunicació de l’esdeveniment\nDissenyem projectes integrals, des de l’estructura fins al contingut, el disseny i la programació.\nElaboració de webs «clau en mà»: creació de l’estructura, contingut, disseny gràfic i programació\nCreem estratègies i les apliquem. Posem en pràctica una escolta activa i actuem en les comunitats afins.\nPropostes estratègiques per als Social Media\nElaboració i gestió de continguts a xarxes socials i blogs\nCampanyes amb bloggers i influencers\nCampanyes de Social Ads\nSupervisió i escolta activa\nElaboració d’informes i resultats obtinguts\nGestionem els projectes d’interès públic de les empreses a nivell local, nacional i internacional.\nAnàlisi i gestió de les relacions d’una empresa o col·lectiu amb les institucions nacionals, autonòmiques i locals\nDiàleg amb els actors polítics i grups d’interès\nEstudis, anàlisis i diagnòstic d’actuació\nGestió relacional i dinamització de l’agenda del personal directiu\nAplicació de regles i normes protocol·làries\nTractem de forma integral la relació de l’empresa amb els mitjans de comunicació, tant B2B com B2C.\nDisseny de l’estratègia de comunicació periodística\nRelació amb mitjans de comunicació i líders d’opinió\nCreació de fets noticiables\nElaboració de tots els continguts informatius\nOrganització de conferències de premsa i trobada amb mitjans\nSupervisió de resultats\nDurant aquests més de 35 anys d’experiència, hem tingut molts clients i hem viscut infinitat d’anècdotes.\nVOLEU SABER MÉS DE LA NOSTRA HISTÒRIA?\nVoleu que ens coneguem?\nEscriviu-nos i concertarem una cita per tal d’ajudar-vos.


La iniciativa d'Autea per fer una senyalització viària amb pictogrames es fa realitat\nLa cònsol major d'Escaldes al pas de vianants.\nEl confinament causat per la Covid-19, va impedir que el passat 2 d’abril, dia mundial de conscienciació de l’autisme, l’Associació d’Afectats d’Autisme d’Andorra (AUTEA) ho celebrés amb una acció conjunta aprovada en reunió de cònsols, que consisteix en la senyalització amb pictogrames dels passos de vianants dels voltants de les escoles de cada parròquia. Aquesta iniciativa s’emmarca en un dret fonamental, l’accessibilitat. Finalment, la proposta d’AUTEA va esdevenir ahir realitat i els cònsols majors o menors de les set parròquies, acompanyats d’infants i joves amb TEA, van estrenar els passos de vianants amb uns pictogrames que mostren de forma gràfica, i també amb petits textos, la seqüència d’accions per travessar el carrer de forma segura.\nPer la seva banda, Inés Martí, presidenta d’AUTEA, va posar en relleu “la sensibilitat i la unànime resposta dels set comuns del país, a una proposta que afavoreix que entre tots construïm una societat diversa, inclusiva i no excloent”. Així mateix, Martí també va fer èmfasi que “l’accessibilitat és una condició imprescindible perquè tothom pugui viure de forma independent i participar en la societat en igualtat de condicions”.\nFelicitar la iniciativa per avançar en l' accessibilitat cognitiva però no hem d' oblidar la resta de la discapacitat, la que pateix la mobilitat reduïda, auditiva, visual i tota la física.


Amb una inversió inicial de 7 milions d'euros, Huevos Guillén ja ha iniciat el procés de transformació de les seues instal·lacions.\nActualment es troben disponibles en 59 supermercats de Mercadona a València i a Alacant, i a final d'any s'hauran incorporat en més de 180 botigues.\nMercadona es compromet a que en 2023, dos anys abans del previst, tots els ous que comercialitze siguen de gallines no criades en gàbia.\nHuevos Guillén, empresa productora d'ou fresc i ovoproductes, ha servit aquesta setmana a la cadena de supermercats Mercadona, companyia de la qual és interproveïdor especialista, els seus primers ous procedents de gallines criades en sòl.\nGràcies a açò, des del 3 d'abril un total de 59 supermercats de Mercadona, situats en les províncies de València i d'Alacant, disposen d'ous de gallines no criades en gàbia en els seus lineals, marcats amb els codis 1 i 2, és a dir, camperes i criades en sòl respectivament. Mercadona i els seus proveïdors tenen previst incrementar progressivament la producció i venda d'aquest tipus d'ous al llarg de l'any, fins a tancar 2018 en més de 180 supermercats.\nPer a abordar aquest nou repte, la companyia i els proveïdors d'ou de Mercadona, en concret Huevos Guillén, té previst invertir un total de 60 milions d'euros, la qual cosa li permetrà posar en marxa noves instal·lacions i naus per a garantir la criança de les seues gallines en sòl i camperes.\nEn 2023, dos anys abans del previst, Mercadona tindrà a la venda únicament ous procedents de gallines no criades en gàbia. Aquesta mesura, tal com ha indicat Margarita Muñoz, directora de Responsabilitat Social de Mercadona, “és part del ferm compromís social de Mercadona, manifestat entre moltes altres accions a través de la seua Política de Benestar Animal, que ha sigut ratificada per tots els seus proveïdors i està disponible en la web corporativa de la companyia”.\nA més, Mercadona ha mantingut converses amb l'organització internacional Igualtat Animal per a informar-los del procés d'implementació. En eixe sentit Javier Moreno, director d'Igualtat Animal, ha destacat que l'anunci de la companyia “de rebaixar la data a 2023 per a deixar de vendre ous de gallines de gàbia, suposa un gran avanç per a millorar el benestar animal i les condicions de les gallines. Aquest compromís serà molt important per a tot el sector i hui podem dir sense dubte que la fi de les gàbies de gallines a Espanya està més a prop”.\nCartell implantat en 59 supermercats de València i Alacant per a informar els “caps” (clients) de la mesura.


Detinguda una parella a la Jonquera que duia una metralladora del 1944 i armes de guerra - El Gerió Digital\nDetinguda una parella a la Jonquera que duia una metralladora del 1944 i armes de guerra\nTenien un magatzem a Forallac amb més armament\nDimecres, 14 d'agost de 2019 17:45h\nLa metralladora de l'any 1944 amb el trípode i la mira antiaèria que la Guàrdia Civil va comissar a la parella holandesa\nLa Guàrdia Civil ha detingut una parella holandesa a la Jonquera (Alt Empordà) que portaven una metralladora de l'any 1944 i diverses armes de guerra a dins una furgoneta. Els agents van aturar-los durant un control a l'autopista AP-7, quan pretenien creuar la frontera per entrar a França.\nEntre d'altres, a la zona de càrrega del vehicle, els arrestats també hi portaven un morter amb tres projectils. La Guàrdia Civil va detenir la parella per un delicte de tinença il·lícita d'armes de guerra. Ells mateixos van explicar a la Benemèrita que havien comprat les armes a un individu que les emmagatzemava en una nau de Forallac (Baix Empordà). Els agents van localitzar aquest home, a qui també s'investiga, i van endur-se el material bèl·lic que tenia a la nau.\nLa detenció de la parella d'holandesos va tenir lloc la matinada de dissabte passat. La Guàrdia Civil de la Jonquera havia muntat un control fiscal al peu de l'AP-7. Allà, els agents van aturar la furgoneta, on viatjava la parella amb intenció de creuar la frontera cap a França.\nLa Guàrdia Civil va registrar el vehicle i a la zona de càrrega hi va trobar diverses armes i projectils de guerra. Entre aquestes, una metralladora marca Alfa, del calibre 7,92, que s'havia fabricat a Espanya l'any 1944. L'arma disposava de trípode, canó de recanvi i mira antiaèria. Segons subratlla la Benemèrita, destaca "per la gran perillositat, ja que té capacitat per disparar ràfegues automàtiques".\nEl servei de creació d'empreses de la Selva atén 191 emprenedors en set mesos\nTroben el cadàver d'un home en un marge de l'N-II a Capmany


Santa Perpètua impugna la llicència d’obres a Amazon, entre Barberà i Sabadell\nL’ajuntament de Santa Perpètua de Mogoda porta el consistori de Barberà del Vallès al tribunal contenciós administratiu per donar llicència d’obres al centre logístic d’Amazon que s’està construint a Barberà, però a tocar de Sabadell. En concret, es porta als tribunals la resolució de l’Ajuntament barberenc del juliol que donava la llicència d’obres a l’empresa Amazon Spain Fullfillment SL per a la nova nau construïda a la zona.\nL’ajuntament de Santa Perpètua defensa que el procés no ha tingut en compte els impactes en la mobilitat de la carretera B-140 i l’AP-7. Creuen que abans de les obres calia analitzar solucions a la mobilitat en vials ja saturats en hores punta. El consistori insisteix que s’han incomplert determinacions urbanístiques, informes obligatoris i audiència a interessats que poden donar lloc a l’anul·lació. L’alcaldessa de Santa Perpètua insisteix que l’únic estudi de mobilitat relacionat es va aprovar l’any 2003 i, a més, es referia a una activitat que no es correspon amb la que es vol implantar. Garcia mostra la seva posició “favorable” a la instal·lació d’empreses i activitats però reitera que “cal complir condicions que evitin l’afectació de la mobilitat que està esdevenint un factor de creixent dificultat”.\nSanta Perpètua exigeix la Generalitat que assumeixi la seva responsabilitat en relació a les infraestructures afectades, recorda que entitats empresarials i veïnals han mostrat la seva preocupació per l’impacte i assegura que ha anunciat amb anterioritat als ajuntaments de Barberà, Sabadell i Polinyà que presentava aquest recurs.\nFoto portada: la nau d’Amazon, a Can Roqueta. Autor: David B.


Xiruquero-Kumbaià: La Surroquina.\nEn passar la porta em sento com a refugi. Just al davant hi ha la barra. Les taules ben repartides.\nAbans d’estirar la porta m’he fixat en el rètol: "Cafè-bar Antiga Cooperativa la Surroquina". Del balcó hi penja un jou on hi ha lligat un exemplar d’aquesta pesta de papanoels enfiladissos.\nMés amunt, a la façana, unes rajoles exhibeixen la inscripció "Propiedad de la Cooperativa Obrera la Surroquina Fundada el año 1909".\nTant se val que no hi havia de trobar minaires. Però vet aquí, penso, que entro al bar un parell de dies abans del 2009, o sia de l’any del centenari de la fundació d’aquella cooperativa de minaires.\nEls companys s’han quedat a l’asèptic bar de l’hostal.\nJo he cercat un altre ambient. La meva dona diu que m’agraden "els bars greixosos".\nEn un sentit literal, per descomptat que no té raó. Però no va gaire desencaminada: m’agraden els bars "vius", amb humanitat, amb cartes i dòmino, amb carajillos i cendrers, amb algun renec escadusser i innocent. Se me’n refot si la mestressa "va de perruqueria" i m’importa molt i molt, si les mans que em porten el cafè parlen a primer cop d’ull dels milers de vegades que han fet el mateix gest.\nDeixo el "desgreix" i l’asèpsia per a qui els vulgui.\nBado amb el pannell de fotografies i amb el armariet de menjador de casa portat al bar que ajuda a donar-li un caire especial, una mena de "benvingut a casa".\nCrec reconèixer aquella olor de tabac com la olor dels Rössli, tant populars altre temps, que primer es venien de sotamà, als coneguts, perquè eren de contraban, després ja es venien a la barra amb normalitat, com les "vulgars" Fària, i fins que les ràzzies dels inspectors van fer pràcticament desaparèixer els Rössli.\nRemenant el cafè –el bon cafè que m’han donat- se me'n va el pensament i em veig entrar amb dos companys al bar. Sí, és just en aquell racó que deixem les motxilles i en aquella cadira del davant hi estiro les cames mentre els altres van a la barra a demanar entrepà i cervesa. D'on venim, de Bruguera, de Pardines...?..\nPerò un "collons, per què et guardes la sota?!!" em torna a la realitat.\nEn sortir sé que, mentre sigui a Ogassa, aquest serà el meu bar.\nEtiquetas: Bars, Soliloquis\nUn bon bar és mitja excursió!!!\n7 de gener de 2009 a les 9:41\nEn efecte, Aka, i "et parla" molt del lloc on ets.\n10 de gener de 2009 a les 9:13


El temps a Palamós: Dilluns 20 de març: la primavera comença amb temps assolellat, poc vent i temperatures més baixes\nDilluns 20 de març: la primavera comença amb temps assolellat, poc vent i temperatures més baixes\nTemps assolellat observat ahir dilluns 20 de març a les dotze del migdia. Font: càmera web de Sant Daniel (Calonge)\nAhir dilluns 20 de març, tot i que l'astre rei va dominar la situació meteorològica, el mercuri va començar a experimentar una evident devallada, sobretot pel que fa a les temperatures màximes.\nEl posicionament de l'anticicló de les Açores allargassat de sud a nord, ha provocat l'arribada d'una massa d'aire fred que s'instaurarà entre nosaltres durant les properes jornades., a més, els núvols seran prou abundants, i també aniran arribant alguns fronts molt desgastats que poden deixar quatre gotes, tal com ha succeït en les darreres hores.\nAquesta devallada del termòmetre es mantindrà fins dissabte vinent, sobretot en relació a les màximes, ja que les mínimes poden anar cap amunt degut als núvols.\nA part dels núvols i un ambient més fresc, divendres que ve podria augmentar la inestabiltat i que s'escapessin alguns ruixats o plugims a la nostre vila. Aquesta situació de pluges s'allargaria fins dissabte a primera hora del matí.\nMapa de temperatura i alçada geopotencial a 850 hPa d'ahir dilluns 20 de març a la una del migdia. Veiem com hi havien isotermes de 8 a 10ºC.\nMapa de temperatura i geopotencial previst per divendres vinent. Veiem com hi hauran isotermes de 1ºC, en contrast amb els 8 o 10ºC que hi havien el dilluns.\nDades meteorològiques d'ahir dilluns 20 de març del 2017 a Palamós., temperatura màxima 16,6ºC, mínima 10,2ºC. Temps assolellat, amb algun núvol alt anecdòtic., al matí hi havia cel serè o aparició de 1/8 Ci., a partir del migdia va arribar algun núvol alt més, amb entre 1/8 i 3/8 Ci i esteles d'avions, juntament amb 1/8 Sc.\nVent: fins les 08:30h hi va haver vent del NO i SO, a 2/5 km/h de mitjana o vent en calma., a partir de llavors vent de direcció ESE, E i ENE, a 5 km/h de mitjana., a partir de les 13:00h vent del ENE, E i ESE, a 5/10 km/h de mitjana., a partir de les 17:30h vent de direcció variable, a 2/5 km/h de mitjana., a partir de les 20:30h vent del ONO a 2/5 km/h de mitjana o vent en calma. Ratxa màxima de vent 16 km/h SE.\nEstat de la mar amb mar plana o arrissada., mar endins hi havia de maror a marejol (onatge sig. de 0,94 metres a les 08:00h davant del cap de Begur, de 0,82 metres a les 12:00h i de 0,35 metres a les 18:00h)., alçada màxima de l'onatge 1,64 metres a les 07:00h i a les 10:00h (davant del cap de Begur).\nPressió atmosfèrica màxima 1015hPa, mínima 1013hPa. Humitat relativa màxima 85%, mínima 62%. (Dades de meteoclimatic.com i Puertos del Estado)\nMapa de pressió en superfície previst per demà dimecres a les deu del matí. Veiem com l'anticicló de les Açores s'allargassa de nord a sud. Aquest fet ha d'instaurar una circulació meridiana que ens ha de portar una massa d'aire fred. Això farà disminuir el mercuri de forma progressiva, a més, també podria ploure, sobretot entre el divendres i el dissabte.\nAixí mateix, la desaparició del vent de garbí i l'entrada d'isotermes d'entre 7 i 8ºC a 850 hPa (el dia anterior hi havien isotermes de 9 i 10ºC), provocà que les temperatures màximes registrades al Baix Empordà registressin una clara baixada cap a l'interior, en comparació amb el dia abans.\nPer exemple, a Torroella de Montgrí la màxima va baixar 6,7ºC, a La Bisbal d'Empordà descendí 4,8ºC i a Castell d'Aro baixà 3,3ºC. A Palamós hi trobem l'excepció, ja que la temperatura màxima no va variar.\nEn aquest sentit, els 20,8ºC de Monells van ser la màxima més alta del dia, en canvi, els 16,6ºC de Palamós van ser la màxima més baixa.\nD'altre banda, les temperatures mínimes van patir lleugeres variacions amunt o avall segons l'indret.\nA La Bisbal d'Empordà la mínima va baixar 0,8ºC respecte el diumenge i a Monells baixà 0,6ºC, per contra, a Torroella de Montgrí va pujar 0,2ºC i a La Tallada d'Empordà ascendí 0,1ºC. A Palamós la mínima va ser 0,6ºC més alta.\nEls 3,9ºC que hi van haver a Monells foren la mínima més baixa de la jornada, per contra, els 12,4ºC de Calonge-Mas Pallí es quedaren com a mínima més alta. Dades de Meteoclimatic i Meteocat\nMàximes registrades ahir dilluns 20 de març al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 20,8ºC (3,9ºC)., La Bisbal d'Empordà 20,2ºC (5,2ºC)., La Tallada d'Empordà 18,8ºC (5,5ºC)., Castell d'Aro 18,2ºC (7,3ºC)., Torroella de Montgrí 17,6ºC (6,7ºC).


Resultats del procés consultiu sobre l’obertura d’establiments comercials en festius durant l’estiu | Comerç de Barcelona\nTens un comerç?/\nUn cop presentades les dades de participació del procés consultiu, ja en pots consultar els resultats quantitatius. A continuació, te’ls presentem de manera global i també per categories.\nConsulta els resultats totals.\nConsulta els resultats per categories:\nGremi o entitat empresarial\nAssociacions de veïns i consumidors\nA més, si desitges ampliar informació, pots consultar l’informe de resultats de la consulta sobre l'obertura d'establiments comercials en festius durant l'estiu, amb dades quantitatives i qualitatives, i una base de dades dinàmica dels resultats.\nTambé pots trobar l'informe de resultats sobre l'obertura de comerços el diumenge, que inclou els resultats de l'Enquesta a vianants de la zona turística - Enquesta al sector comercial - Preguntes específiques a l’Òmnibus municipal - Observació de botigues obertes i tancades durant el període estival.\nL'objectiu d'aquest procés és recollir, de manera pública i transparent, la diversitat d’opinions a l’entorn d’aquest tema, i ampliar el debat a altres col·lectius més enllà del mateix sector comercial.\nAquest procés consultiu culminarà amb una proposta definitiva sobre els horaris, que s’aprovarà en el Consell Plenari Municipal.\nInforme de resultats de la consulta\nBase de dades dinàmica de la consulta\nInforme de resultats de les enquestes\nJornada presentació de resultats\nInformació del procés consultiu


INS Josep Brugulat | ESObatxillerat cfgmCFGS CAS pip | Pàgina 9\nNou èxit per a l’alumnat d’Arts Escèniques, Música i Dansa\nDivendres passat l’alumnat de 2n del Batxillerat d’Arts Escèniques, Música i Dansa va representar l’obra de teatre Aquí no paga ni Déu, de Dario Fo.\nL’obra és una sàtira política que el dramaturg italià va escriure l’any 1974. El text plasma una realitat encara actual, com pot ser la defensa per la llibertat de l’individu i dels oprimits, per raons de classe social, sexe o ideologia.\nL’obra comptava amb 5 peces musicals, interpretades pels mateixos alumnes. Dues de les cançons eren del grup La rateta ja no escombra l’escaleta. El grup va assistir a l’espectacle i així, vam poder intercanviar impressions amb ells.\nLa representació va ser tot un èxit. Va tenir una molt bona rebuda per part del públic que reia en molts moments.\nFelicitats a tots els i les artistes que van participar a l’obra!\nEl nostre institut a la VI Olimpíada de Filosofia de Catalunya\nLa Maria Bouabdellah, de 1r C de Batxillerat ha participat, en la modalitat de dissertació, a la VI Olimpíada de Filosofia de Catalunya que es va celebrar a la Facultat de Filosofia de la Universitat de Barcelona.\nAltres alumnes del centre han participat a les modalitats de fotografia filosòfica, Júlia Díaz i Laura Quesada, i a la de vídeo filosòfic, Donald Irvine.\nBen aviat sabrem els resultats\nBon paper dels alumnes dels cicles de fusteria al Concurs d’Aprenents de Terrassa\nAquest 13 de març es va celebrar la Divuitena Edició del Concurs de Joves Aprenents de Fusteria a l’Escola d’Arts i Oficis de Terrassa. Al concurs hi van participar un total de 20 aspirants de diferents instituts i escoles d’arreu de Catalunya. El Brugulat va estar representat pels alumnes David Guevara i Arnau Medinyà, alumnes de 1r curs de Fusteria i Moble i del Grau Mitjà d’Instal·lació i Moblament.\nMalgrat no aconseguir cap premi, des del Departament de Fusta agraïm l’esforç i la dedicació en la preparació del concurs.


Carta oberta #futbolcat: Respecte, si us plau - FutbolCatalunya.com\nPublicat 11 d'octubre de 2018 | per Redacció\nEls vull explicar un fet que em va passar l’altre dia a la meva feina. M’agradaria que ho llegissin sencer i em donessin la seva opinió, a veure si els sembla una situació normal:\nSóc cambrera, fa uns dies estava treballant en un bar, hi havia un munt de gent, tenia bastants taules a les quals atendre jo sola…en una taula estaven un senyor al costat d’una senyora i un nen, vaig intuir que eren la seva esposa i fill. L’home em va demanar un cafè sol, jo sense voler li vaig portar un cafè amb llet, crec que una errada així pot tenir-ho qualsevol i més amb tot el treball que tenia per a mi sola, no creuen?\nDoncs quan li vaig portar el cafè, el senyor va començar a insultar-me, em va dir que sent dona no havia de dedicar-me a això, que la meva intenció era fastiguejar-li, que havia d’estar atenta a tot i fer-ho tot perfecte, que per això em pagaven…que sóc una ruca, una mala persona, que la meva mare és una p** per tenir una filla com jo… A més, el fill d’uns 7 anys, seguint els passos del seu pare, també va començar a insultar-me mentre el pare feliçment li aplaudia… la mare em deia coses com “sembla mentida que siguis dona”, sí, la mare…\nMentrestant van incitar la resta de clients perquè també s’unissin a ells, i així ho van fer. Van acabar tots insultant-me i fins i tot amenaçant-me, molts d’ells, curiosament, sense saber el motiu, però ho feien. Vaig intentar fer fora del bar al senyor i la gent es va alterar encara més, tots en contra meva.\nEl més vergonyós és que no és la primera vegada que em passa, ni a mi ni als meus companys. No creuen que el més normal hagués estat que algun client s’aixequés i digués que no era forma de tractar a una persona que solament intenta fer el seu treball bé? I més encara quan aquest home té un fill al seu costat aprenent d’ell. Seria lògic que si intento fer fora a una persona així del bar, la gent m’ajudi en comptes de defensar-ho, em facin costat en comptes d’insultar-me i col·laborin en comptes de riure’s… però a ells també els agrada el cafè sol.\nEl problema és que no sóc cambrera, sóc àrbitre de futbol i això em passa tots els caps de setmana. Ara ho veuen normal, veritat? Doncs jo ho veig exactament igual, em sembla igual de greu una situació que una altra, però a vostès no. Si això em passa sent cambrera, veuran com una bogeria la reacció del client i probablement intentaran ajudar-me. Si em passa sent àrbitre, ho veuran com una cosa completament normal, que m’insultin, que m’amenacin… i ningú em defensarà.\nDe debò no creuen que tenen una imatge errònia de la figura de l’àrbitre? No crec que un cambrer li posi un cafè amb llet en comptes d’un cafè sol perquè té una comissió en cada ampolla de llet, igual que no crec que un àrbitre assenyali un fora de joc, una falta o un servei de banda a favor d’un equip perquè l’interessa que guanyi un o un altre. Jo no ho faig i estic cansada que se’m jutgi pels meus errors en un terreny de joc, que si els tinc sent cambrera, es vegi com alguna cosa comprensible, però si els tinc com àrbitre es vegi com una cosa personal i imperdonable. Fins i tot sent jugadora he fallat gols molt clars i mai per això m’han insultat, he fallat penals que l’àrbitre ha assenyalat… si l’àrbitre no ho hagués assenyalat, la gent parlaria que ens van robar un gol…\nQuan era futbolista, la meva família anava a veure’m a tots els partits que podien, ara que sóc àrbitre no van a cap. Comprendran que per a una mare és molt difícil anar a veure a la seva filla, que l’estiguin insultant durant noranta minuts i no poder defensar-la… doncs per a una filla també és dur que la seva mare no pugui anar a veure-la arbitrar, ni veure com va progressant al món de l’arbitratge, només perquè un grup de persones no ho permet.\nAixí és la vida d’un àrbitre, moltes vegades ens sentim molt més sols del que hauríem d’estar, i em cansa, em cansa molt que sembli que hi ha persones que només van per insultar-nos, que la gent del seu voltant se’n rigui del que ens diuen, en comptes de dir-los que callin…\nEls demano per favor que recapacitin i pensin que els àrbitres som persones normals, que intentem fer el nostre treball tan bé com sigui possible. O creuen que jo marxo contenta a casa si considero que he fallat en una decisió? A mi és a la primera que més li molesta fallar, encara que pensin el contrari. Alguns de vostès pensaran: “Ui, aquesta noia té raó, hauríem de canviar la nostra forma de veure els partits i de tractar a l’àrbitre” i quan jugui el Madrid o el Barcelona, seran els primers a insultar-ho, i quan arribin a un camp de Regional s’hauran oblidat de tot això i seguiran insultant a l’àrbitre de torn.\nPublicat a Altres, FCF, Titulars | Tagged Àrbitres, Opinió


La gironina GoodGut capta 1,1 milions d'euros per detectar el càncer de còlon - CIMTI.cat - Centre per a la Integració de la Medicina i les Tecnologies Innovadores\nLa gironina GoodGut capta 1,1 milions d’euros per detectar el càncer de còlon\n21 de enero de 2020 CIMTI Noticias y artículos\nF. Benejam, Girona. 18.01.2020 (Diari de Girona)\nL’«start-up» biotecnològica situada al Parc Científic amplia capital després d’obtenir finançament de diversos inversors per engegar el seu sistema pioner\nL’ start-up biotecnològica GoodGut, creada a la Universitat de Girona i amb seu al Parc Científic i Tecnològic, ha aconseguit recaptar 1,1 milions d’euros per engegar el seu projecte pioner de detecció del càncer colorectal. La companyia, dedicada al desenvolupament i comercialització de productes de diagnòstic i terapèutics per a malalties intestinals, ha ampliat capital després d’obtenir aquest finançament de diversos inversors al llarg d’aquest 2019. Amb aquests diners l’empresa preveu engegar el seu projecte RAID-CRC, un test no invasiu per a la detecció precoç dels tumors de còlon que permet disminuir un 32% les colonoscòpies.\nBona part d’aquests 1,1 milions d’euros els ha obtingut a través de la plataforma d’inversió online Capital Cell, focalitzada en start-ups del sector de la biomedicina. L’objectiu era arribar als 400.000 euros de finançament, una fita que es va aconseguir amb escreix, ja que a la pàgina web de Capital Cell figura que la companyia va aconseguir un capital de 500.000 euros de 213 inversors. Segons va informar Mariona Serra, cofundadora i CEO de GoodGut, «després de la primera setmana d’obrir la roda de finançament, ja havíem assolit més del 50% de l’objectiu; no ens ho esperàvem».\nL’ start-up no només ha captat finançament dels inversors de Capital Cell. Serra va avançar que també hi ha una altra empresa que ha invertit per impulsar el RAID-CRC, la qual ha permès tancar la ronda de finançament i preparar la seva sortida al mercat. L’objectiu final és introduir el test al sistema com a cribratge del càncer de còlon substituint el de sang que s’utilitza ara, i llavors només s’haurà de fer una colonoscòpia la població que doni positiu en la prova. GoodGut compta actualment amb una plantilla d’onze persones i és la tercera empresa spin-off biotecnològica de la Universitat de Girona. Actualment compta amb un capital total de 3,5 milions d’euros, comptant fons públics i privats.


maig 2014 - maresme360 - Portal de notícies del Maresme\n31 maig, 2014 Redacció 0\nLa previsió del temps al Maresme per aquest diumenge segons el servei meteorològic del Consell Comarcal del Maresme indica que tindrem ambient estable i assolellat a tota la comarca amb alguns núvols poc importants que […]\nEncara no fa un mes, Calella va tornar a generar polèmica arran d’una iniciativa privada de promoció turístico-etílica, l’anomenada “Spring Break”, en què, per menys de 300 euros, un miler de joves francesos s’hi podien […]\nUna persona ha resultat ferida per cremades greus en l’incendi que s’ha declarat aquest dissabte al matí als baixos d’un edifici del carrer Sant Pol número 57 de Mataró. La víctima ha estat evacuada a […]\n29 maig, 2014 Redacció 0\nLa previsió del temps al Maresme per aquest divendres segons el servei meteorològic del Consell Comarcal del Maresme indica que al matí la nuvolositat serà variable formada per núvols alts i mitgencs. Al migdia hi […]\nDurant el primer trimestre d’enguany s’ha produït 632 accidents laborals al Maresme, el que representa un 0,94% menys que el trimestre anterior i un 3,07% menys que durant el mateix període de l’any 2013. Són […]\n28 maig, 2014 Redacció 0\nLa previsió del temps al Maresme per aquest dijous segons el servei meteorològic del Consell Comarcal del Maresme indica que durant el matí l’ambient serà assolellat tot i que durant la matinada quedaran alguns núvols. […]\nConvergència Democràtica de Catalunya (CDC) ha anunciat per aquest dissabte un acte públic -amb la presència del secretari d’organització del partit, Josep Rull- per presentar la candidata de Convergència i Unió (CiU), Neus Serra, a […]\n27 maig, 2014 Redacció 0\nLa previsió del temps al Maresme per aquest dimecres segons el servei meteorològic del Consell Comarcal del Maresme indica que la nuvolositat serà abundant a tota la comarca. S’esperen precipitacions en forma de pluges que […]\nFins el 15 de juny, diversos municipis del Maresme es converteixen de nou en Laietania, el territori que avui ocupa la comarca i que fa 2.000 anys habitaven els pobladots íbers i romans. Arriba de […]\n26 maig, 2014 Redacció 0\nLa previsió del temps al Maresme per aquest dimarts segons el servei meteorològic de Catalunya, Meteocat, indica que tindrem un dia marcat per la nuvolositat variable, amb algunes estones de sol. Tot i això la […]


Posted on 11 de novembre de 2017 by Txell Bernat\nA peu de carrer, l’advocat de Lluís Corominas, Lluís Guinó i Ramona Barrufet va qualificar “d’ajustades” les fiances fixades pel jutge del Tribunal Suprem Pablo Llarena i ha anunciat que no presentarà recurs. El diputat Joan Josep Nuet, per la seva banda, va dir que aquesta interlocutòria “marca un nou camí”. La Fiscalia ha manifestat que no pensa recórrer la resolució per trobar-la ajustada a dret. I aquesta última decisió ja ens hauria de fer pensar…\nDes dels sectors independentistes s’ha aplaudit que el cas sigui ara tutelat pel Tribunal Suprem i no per l’Audiència Nacional. Aquests mateixos sectors sembla que no hagin llegit la Ilíada, on l’hàbil Ulisses fa un regal als sediciosos troians. “Mal fia dels regals dels grecs”.\nPolítics i politòlegs, amb una irreflexiva loquacitat i incontinència verbal han arribat a dir que el Tribunal Suprem ha volgut humiliar els representants de la Mesa del Parlament. Però totes les anàlisis que s’han fet no arriben més enllà d’exterioritzacions emocionals pel fet que la presidenta del Parlament hagi dormit una nit a la presó, i s’ha fet en clau de lectura política, mai jurídica.\nLa interlocutòria del magistrat Pablo Llarena no és una opinió personal sobre uns fets passats. No és política, és una resolució del Tribunal Suprem. La justícia sempre analitza en clau de passat. La interlocutòria del 8 de novembre de 2017 és una resolució que omple un buit interpretatiu sobre l’abast del concepte “violència” en els supòsits de rebel·lió.\nLa resolució declara que, perquè hi hagi “violència”, és suficient que l’aixecament s’orienti “de manera inequívoca a intimidar els poders legalment constituïts” mitjançant “l’ostentació d’una força” i la mostra de la “disposició a usar-la”.\nDoncs bé, fins ara aquesta interpretació no existia per la simple raó que, sota la vigència d’aquest codi penal, en vigor des del 1995, mai ha calgut aplicar aquesta norma.\nAquesta resolució no serà recorreguda; per tant, fins que no n’existeixi cap altra, la interlocutòria del jutge Llarena serà l’única resolució orientadora per tots els jutges de l’Estat espanyol.\nA partir d’aquella interlocutòria, convocar una manifestació on es crida “els carrers seran sempre nostres” i “fora les forces d’ocupació” més aviat que tard serà interpretat jurídicament com a “violència”, encara que no hi hagi danys ni lesions a les persones. El magistrat Llarena no és un tertulià i no ha dictat una resolució com a persona. És el Tribunal Suprem que omple de contingut el buit interpretatiu d’una norma existent.\nAixò els polítics (independentistes o unionistes) no ho han explicat. És més rendible conduir un ramat d’ovelles, cap a una banda o cap a l’altra.\nTags: ha, carme, del, forcadell, nuet, lluís, ramona, barrufet, joan, josep\nTags: del, ha, llarena, no, penal, tribunal, suprem, pablo, featured, forcadell\nTags: del, ha, no, carme, forcadell, aquesta, suprem, tribunal, pablo, llanera\nTags: ha, forcadell, del, no, carme, lluís, suprem, tribunal, dret, corominas\nTags: del, forcadell, carme, lluís, guinó, corominas, barrufet, suprem, tribunal, ramona


Policia Local Vinaròs Archivos - Diari Millars, informació local en valencià.\nLa Policia intervé 120 parells de sabates a Vinaròs\nL'operació es va realitzar per a combatre la venda ambulant no autoritzada.\nUn cotxe s’encasta en la tanca d’un supermercat a Vinaròs\nL'accident ha ocorregut de matinada.\nUn xic de 25 anys cau al riu Cérvol a Vinaròs\nEs va necessitar desplegar un ampli dispositiu per a rescatar-lo.\nRoben milers d’euros en una nau a Vinaròs\nVan accedir a l'edifici xocant amb un vehicle contra la porta.\nUn conductor cau per un barranc a Vinaròs\nVa donar positiu per cocaïna, amfetamines i superava la taxa permesa d'alcohol.\nDenuncien a un bar de Vinaròs per vendre tabac a menors\nL'establiment distribuïa, presumptament, cigarrets solts a adolescents.\nUn accident deixa un cotxe bolcat a Vinaròs\nEl succés es va produir en el camí La Cosa.\nExplota un garatge en Vinaròs\nEls fets han succeït en el carrer José María Salaverría.


La violència per raó de sexe - Llibre d'estil - CCMA\nD'acord amb la legislació vigent, fem servir preferentment el terme violència masclista per definir les agressions, amenaces, intimidacions i coaccions que es cometen contra les dones per raó de sexe, tant si la violència és física com psicològica o econòmica. També podem fer servir com a sinònims les expressions violència de gènere, violència per raó de sexe o violència contra les dones. No fem servir l'expressió violència domèstica com a equivalent de violència masclista.\nFem servir la denominació violència masclista o violència de gènere o violència per raó de sexe sigui quin sigui el sexe de l'agressor i el de la víctima, sempre que l'agressió reprodueixi els patrons del comportament masclista.\nContextualitzem la informació amb els antecedents que tinguin relació amb el cas, com ara denúncies o ordres d'allunyament.\nProcurem acompanyar les informacions sobre violència masclista del telèfon d'assistència a persones maltractades.


Asociación Cultural CONSTRUYE SOCIALISMO: CCOO PV exigeix atenció immediata a les persones aturades sense cobertura i manté que el PAVACE encara és vàlid\nCCOO PV exigeix atenció immediata a les persones aturades sense cobertura i manté que el PAVACE encara és vàlid\nPel que fa a les mesures impulsades des del Govern Estatal per tal de fomentar l’ocupació, Josep Tomàs, secretari d’Ocupació de CCO PV afirma que “en un intent de mantenir l’esperança, solament podem dir que encara no han sortit l’efecte desitjat”. Pel que fa al Pla confiança, Tomàs manifesta que el Sindicat espera que el Consell faça una convocatòria per tal d’abordar aquestes mesures, ja que de moment no es fan efectives. “L’única resposta actual del Consell als aturats i a les aturades no pot dependre del consentiment estatal per generar més deute”.\nL’atur enregistrat al País Valencià durant el mes d’abril augmentà respecte al mes anterior en 9.015 persones fins arribar a 441.597 desocupats/ades, xifra que representa un increment del 2,08% respecte al mes anterior, i un 77,33% en termes interanuals, per la qual cosa són molt superiors ambdós paràmetres als del conjunt d’Espanya, on el nombre de persones desocupades ascendeix a 3.644.880. Castelló continua sent la província on més ha crescut l’atur en un any de tot l’Estat espanyol, en un 123,15%. Mentre la taxa interanual d’Alacant és del 67,03% i de València del 77,54%, ambdues superiors a les del conjunt d’Espanya amb un 55,86%.\nL’increment de la desocupació al col·lectiu de persones aturades sense ocupació anterior és una de les xifres que més preocupa al Sindicat. Amb els 1.288 que s’incorporen aquest mes, ja suposen quasi 21.000 persones, sobretot joves, al País Valencià, que encara no han pogut trobar feina des que finalitzaren els seus estudis, o després d’haver-los deixat per treballar uns pocs mesos a la construcció, quan aquesta encara era el motor de la nostra economia. Pel que fa a la contractació, Tomàs destaca que enguany s’han realitzat sols el 60% dels contractes que es feren l’any passat durant el mes d'abril.\nSegons CCOO PV, les dades de l’atur del mes d’abril confirmen l’esgotament d’un model de creixement basat en la construcció, i posen de manifest la necessitat d’una nova política d’ocupació que done respostes als aturats i a les aturades sense ingressos i genera veritable confiança en els treballadors i en les treballadores castigats per la crisi. L’evolució interanual i el diferencial amb les dades estatals, mostren l’esgotament d’un model de creixement insostenible, basat en la construcció i en l’esperança que, de manera indefinida, aquest sector fera de motor del sistema econòmic, mentre es feia molt poca cosa per evitar el deteriorament dels sectors industrials creadors de major valor afegit.\nLes propostes i prioritats sindicals quant a aquesta situació comencen per millorar l’atenció a les famílies aturades que actualment ja estan sense ingressos “ja siga implementant les xarxes i les polítiques actives d’inserció, o mitjançant prestacions adients”. Respecte al mercat de treball “primer cal aturar els colps, per a la destrucció d’ocupació”. Segons Tomàs caldria arbitrar respostes financeres de crèdit i suport a les PIME; desenvolupar la Llei de dependència, amb tot el seu potencial d’atenció social i d’ocupació; garantir una oferta pública d’escolarització de 0 a 3 anys; l’atenció a tots els sectors en crisi, que actualment són tots!; desenvolupament rigorós de la formació ocupacional.\nEl secretari d’Ocupació ha volgut destacar la urgència de la millora i de l’adequació dels serveis de recerca i d’orientació laboral: les cues del SERVEF són solament una de les deficiències que pateixen els treballadors i les treballadores, i que hem de resoldre tots a una i com més aviat millor”.\nEl País Valencià és la quarta autonomia pel que fa a la destrucció d’ocupació. Hem estat el paradigma del model productiu que ens ha dut a la situació actual. A hores d’ara és evident la necessitat d’un replantejament fonamental per part de les administracions que permeta assentar un nou model de creixement i d’ocupació, i que tinga com a referents fonamentals els criteris de sostenibilitat i d’estabilitat en l’ocupació reflectits en el PAVACE.\nPublicado por Angel Sánchez en domingo, mayo 10, 2009


Recepta de Sopa de llagosta i llagostins - La Sirena\nInici > La Sirena Xef>Receptes>Sopa de llagosta i llagostins\nVídeo recepta de sopa de marisc pas a pas. Deliciosa!\n185 185 calories kcal\n1 cua de llagosta la Sirena\n20 cloïsses grans la Sirena\n400 g de barreja per a sofregit la Sirena\n12 llagostins Mediterrani la Sirena\nDescongela els llagostins submergint-los amb aigua amb sal minuts abans d’elaborar el plat; pela’ls i reserva les closques. Descongela les cloïsses submergint-les en aigua freda amb sal i, posteriorment, dóna’ls-hi dos o tres canvis d’aigua.\nEscalfa un litre i mig d’aigua amb una fulla de llorer i cou-hi la cua de llagosta durant 15 minuts amb una mica de sal. Un cop cuita la cua de llagosta, reserva l’aigua de la cocció, deixa-la refredar i treu la carn de la closca, tallant-la a rodanxes i reservant-la.\nSalta les closques dels llagostins en una paella i, quan hagin agafat color, flameja-les amb brandi. Afegeix-les al brou de cocció de la llagosta perquè bullin durant 5-10 minuts i, posteriorment, cola-ho.\nEscalfa una paella amb oli, afegeix-hi les cloïsses, tapa-les i deixa-les a foc fort fins que s’obrin i estiguin cuinades. Reserva les cloïsses i afegeix-hi el líquid del brou de la sopa.\nEscalfa una paella a foc fort amb oli, salta-hi les cues dels llagostins i reserva-les. A la mateixa paella afegeix-hi el preparat de sofregit directament congelat, cou-lo a foc baix fins que quedi tou i tritura-ho.\nPosa a bullir el brou, afegeix-hi la verdura i uns brins de safrà torrat i triturat, la dosi de julivert i les cues de llagostí, deixa que bulli 1 minut i retira-les. Rectifica de sal i serveix la sopa als plats amb la llagosta, els llagostins i les cloïsses.\nNota: es pot partir d’un fumet de peix i es pot afegir-hi arròs a la sopa, deixant coure el brou.\nCuina Sopa de llagosta i llagostins amb ajuda de la Sirena. Descobreix les millors receptes de cuina!\nCloïssa japonesa Premium 24/25...


Fabricated City - Tadaima: anime en català, manga, el Japó i més!\nGràcies donades: 168 cops\nGràcies rebudes: 193 cops\n19 ago. 2017, 15:58\nFa un més vaig anar a Vic a les nits de cinema oriental per veure aquesta pel·lícula. I tot i que ja li tenia altes expectatives, em va agradar encara molt més del que m'esperava. Així que aqui us porto el post!\nNom: Jojakdoen Dosi 조작된 도시\nNom angles: Manipulated City\nTambé coneguda com: Fabricated City\nGènere: Acció, Misteri\nDuració: 126 min\nActors principals: Ji Chang Wook, Shim Eun Kyung, Oh Jung Se, Kim Sang Ho, Kim Ki Cheon, Ahn Jae Hong, Kim Min Kyo, Bae Min Jung, Choi Gwi Hwa i Geum Kwang San\nSinopsis: A la vida real, en Kwon Yoo (Ji Chang Wook) es un home que està a l'atur, però en el món d'un joc virtual ell és el millor líder. Un dia en Kwon Yoo és acusat de l'assassinat i violació d'una noia d'institut. Amb l'ajuda de la hacker Yeo Wool (Shim Eun Kyung), ell tracta de descobrir la veritat darrere d'aquest crim.\nOpinió Personal: La meva principal raó per anar a veure la pel·lícula va ser l'actor principal , ja l'havia vist en dos k-dramas i sempre m'havia agradat molt, i entre això i la fama que té a corea, esperava que la peli en si fos bona i m'agrades. Afegint que l'actor principal no era l'únic que coneixia, crec que en tota la peli només sortien 4 o 5 personatges l'actor dels quals jo no conegués, i en si em va fer gràcia conèixer a tanta penya.\nLa peli en si, una passada, per que es d'aquelles pel·lícules que no et deixen ni un moment per avorrir-te i molt menys adormir-te, son 126 minuts molt ben aprofitats i tot i que hi han moments en els que pateixes molt, també n'hi han d'altres en els quals rius molt. El que a mi m'agrada molt del cinema i les series coreanes es que saben combinar molt bé les escenes de drama i les de comèdia, a part de que tenen un sentit del humor que encaixa força amb mi, i crec que això sempre m'ajuda a que m'agradi.\nMolta gent relaciona sempre la mala fama que tenen les pelis/series japoneses (jo no he vist pelis japoneses així que en això em baso en rumors) amb les coreanes, i al veure les d'aquest 2n país es sorprenen de lo ben fetes que estan i lo bons que són els actors (que no vol dir que totes les pelis/series coreanes siguin bones i tinguin bons actors, però la majoria si) i nosé, jo quan veuen el talent que transmeten els coreans em poso molt contenta!\nNomés dir que recomano molt aquesta pel·lícula a tothom, per que es un gènere i un estil que per norma bàsica acostuma a agradar\nGràcies donades: 450 cops\nGràcies rebudes: 348 cops\n25 jul. 2020, 14:51\nDoncs ahir la vam mirar amb uns amics (gràcies a la bona recomanació dels qui l'havíeu vista), i la veritat és que està força bé. Això sí, amb les persecucions i efectes especials es passen una mica, eh? M'imagino el director veient les escenes i dient "aquesta acrobàcia amb el cotxe necessita encara més girs" xD\nLa història és interessant i els actors ho fan molt bé, trobo. La recomanaria.\nAtir dels Senders, Avui, 10:09\nMinatoni, Avui, 01:11\nmanolini, Ahir, 17:16\nLoraninja, Ahir, 16:44\nmanolini, Ahir, 01:18\nMinatoni, 23 juny 2021, 18:37\nEreza, 23 juny 2021, 18:05\nGrimmy, 23 juny 2021, 01:35


La profunditat de les lesions\nActualment ens trobem davant un període en el qual es parla molt de les lesions, això es deu a la situació que hem viscut del COVID-19 i el període d'"inactivitat" que han tingut els esportistes. Al parlar d'inactivitat, em refereixo a la pràctica del seu esport i en condicions reals. De fet, he llegit que a la lliga Alemanya de futbol, hi ha hagut 6 lesions en 8 partits. Tot i que les lesions no només afecten la situació actual. Estan presents al dia a dia dels esportistes, i de persones no esportistes. Cert és que els esportistes i les persones que practiquen esport, encara que sigui de forma amateur o per oci són persones més vulnerables davant les lesions. Parlar d'esportistes no implica parlar d'esportistes d'alt rendiment, qualsevol persona que practiqui esport és més vulnerable a tenir alguna lesió.\nQuan parlem de lesió, probablement el nostre cap ho relacioni, de manera immediata, amb algun tipus de dolor o manifestació física. Però, una lesió només té afectació física? Des del meu punt de vista, seria una errada pensar o contestar aquesta pregunta de forma afirmativa.\nDiferenciarem dues etapes, l'etapa preventiva i l'etapa de rehabilitació. A la preventiva podem situar tot aquell treball que fa l'esportista per intentar prevenir qualsevol mena de lesió, treballant i preparant el seu cos perquè aquest reaccioni i s'adapti de la forma més òptima i eficient possible a les demandes de l'entorn. Aquest treball es realitza amb l'ajuda de fisioterapeutes i preparadors físics. Em deixo algun professional més? Mentrestant, l'etapa de rehabilitació és l'etapa post-lesió, és a dir, la persona ja ha patit la lesió. El treball d'aquesta etapa comença amb el treball del metge o la metgessa, els quals són els responsables de fer un diagnòstic. Després és el torn dels i les fisioterapeutes, ja que el metge els hi deriva la persona lesionada per començar el procés de la rehabilitació i recuperació d'aquest dolor o manifestació física de la lesió. Ara toca repetir la mateixa pregunta que he fet anteriorment, em deixo algun professional dins aquesta etapa?\nAra em toca arriscar a mi, així que m'atreveixo a dir que la majoria de les respostes han estat negatives, és a dir, que no falta cap mena de professional a cap de les dues etapes anteriorment mencionades. Per donar aquesta resposta he arriscat, però també he generalitzat, evidentment no puc donar una resposta individualitzada a un text que pot llegir qualsevol persona. Si les respostes han estat negatives, és com que només entenem la lesió com a una manifestació física. Creu-me si et dic que això no és així, una lesió té una IMPORTANT manifestació psicològica. Ara explicaré una mica el perquè d'aquesta manifestació. Tornarem a dividir el treball de la lesió en dues etapes, només que enfocades cap a una perspectiva psicològica. A l'etapa preventiva, la intervenció psicològica agafa sentit quan entenem que algunes variables psicològiques com la personalitat, recursos d'afrontament i l'estrès tenen un pes molt important a la probabilitat de lesió d'una persona. De les mencionades m'aturaré unes línies a explicar la variable de l'estrès, ja que possiblement és amb la que més identificat o identificada et sentis. Uns dels símptomes més típics de l'estrès és la tensió muscular la qual augmenta la probabilitat de lesió amb la pràctica esportiva, ja que el cos no pot reaccionar igual a les demandes de l'entorn i la situació. A més, l'estrès té influència damunt altres variables psicològiques, per exemple, l'atenció, augmentant així la probabilitat de lesió, ja que al fet d'estar menys atents o més dispersos ens pot fer ignorar estímuls importants. Un exemple del que acabo de comentar, imagineu-vos que sou un jugador o una jugadora de bàsquet, i esteu entrant a canastra, i no presteu atenció a un defensor que hi ha davant vosaltres (pel tema que hem comentat anteriorment), i li trepitgeu el peu, desencadenant una lesió al turmell. Referent a l'etapa de rehabilitació o de postlesió, és important posar-nos al lloc de la persona lesionada, aquesta té pèrdues molt importants al seu dia a dia. Alguns exemples d'aquestes pèrdues: - Pèrdues socials: els i les esportistes hauran construït un entorn social relacionat amb l'esport, per exemple l'equip al qual pertanys. - Pèrdua d'una passió, hobby o espai per evadir-te. - Un altre factor important i el darrer del qual parlaré, és la identitat esportiva: entesa com el grau en què l'esportista se sent identificat amb el seu rol com a esportista. Parlar de pèrdua d'identitat pot ser molt dur, ja que l'esportista pot no sabre qui és en aquest moment, i poden començar a sortir dubtes i bucles de pensaments importants al seu dia a dia. Un exemple d'això, he sentit esportistes comentar, durant aquest desconfinament, necessitem sentir-nos un altre cop jugadors de bàsquet, de futbol, atletes, etc. Amb aquesta expressió ens donen a entendre una mica el que significa perdre aquesta identitat. T'imagines perdre la teva identitat, amb el que t'identifiques? No seria agradable no? Doncs això pot passar durant un període postlesió. Qualsevol pèrdua genera un impacte emocional molt important damunt la persona que sofreix aquesta o aquestes pèrdues, és molt important ajudar a la persona a gestionar totes aquestes emocions de la millor manera possible, a més d'ajudar-lo a recuperar aquestes pèrdues, tot i la lesió, si es realitza un bon treball planificat, amb unes pautes i eines psicològiques es pot treballar perquè la persona lesionada segueixi sentint-se esportista, segueixi dins el grup social que havia creat, etc. A més, és important, sempre que sigui possible, treballar amb tots els professionals que intervenen damunt la persona per ajudar-lo al màxim a afrontar aquest procés. Per acabar, dir-vos que és molt difícil posar-nos 100% al lloc d'una persona lesionada si no ho hem estat mai, i no hem passat mai per aquestes fases, però les persones que han viscut alguna lesió que els hagi fet estar al marge de l'esport que practiquen ho entendran perfectament. Per això és tan important treballar en l'àmbit psicològic una etapa de lesió. És important obrir la nostra visió o percepció quan parlem de lesió, anem més enllà d'una manifestació física, comencem a incorporar la manifestació psicològica.


Sense categoria | El blog de Carlos Villodres\nEstic segur de que no sóc l’únic. Entre faenes i divertiments diversos, de sobte, caus en que no actualitzes el blog des de fa any i mig. I llavors et proposes mantindre’l, encara que siga, com un recull d’allò que escrius per altres llocs. O potser com un altaveu d’allò que no escric per altres llocs… No ho sé.\nFormato MinientradaPublicado el 14 febrero, 2015 Categorías Sense categoriaDejar un comentario\n[F. Nexe] ¿Per què no reaccionen?\n¿Per què no reaccionen?\nEn el buit que deixarà la vella política tampoc trobarem la solució als reptes que enfrontem si no l’omplim d’alternatives.\nFormato EnlacePublicado el 10 agosto, 2013 14 febrero, 2015 Categorías Sense categoriaDejar un comentario\nNO La Película – Trailer Oficial\nDemà, 8 de febrer, s’estrena a Espanya la pel·lícula “NO”, que narra la campanya del plebiscit xilé de 1988 des del punt de vista dels opositors a la dictadura de Pinochet. El context del plebiscit va ser el següent: el dictador estava convençut que comptava amb el suport de la majoria de la societat xilena, però davant de les pressions internacionals i la caiguda dels diferents règims militars d’Amèrica Llatina, necessitava un vernís democràtic. Així és com va apostar per realitzar una consulta ciutadana sobre la seua continuïtat. Durant la campanya, tant el govern com l’oposició tindrien un espai de 15 minuts diaris en la televisió per a donar a conéixer el seu missatge.\nEs tractava d’una oportunitat enverinada per a l’oposició. Després d’anys de persecució, assassinats i repressió, tenien la possibilitat d’intentar convéncer els xilens que feia falta tirar Pinochet i instaurar una verdadera democràcia.\nLa pel·lícula és molt bona. A més de recrear l’ambient i utilitzar material audiovisual original, reflecteix un conflicte que es dóna –De forma més o menys explícita- en totes les organitzacions polítiques sobre quin paper ha de jugar el màrqueting polític. El protagonista, un jove publicista anomenat René Saavedra, busca aplicar en esta campanya els seus coneixements en publicitat comercial. I el conflicte es fa evident: hi ha massa en joc, i els promotors del NO porten molt de temps callant.\nPer a entendre este tipus de conflictes podem usar el model de Lees-Marshment, que proposa tres tipus d’organitzacions segons el paper que juga el màrqueting polític en elles:\nPartits orientats al producte: Sostenen les seues idees i polítiques, assumint que els votants es donaran compte, per ells mateixos, que són les que més els convenen i, per tant, els votaran. Si no aconsegueixen els resultats esperats, conclouran que els votants no se n’han adonat, per algun motiu, que realment eren la millor opció. Convençuts que mantenen la raó es negaran a introduir canvis esperant que la societat s’adone.\nPartits orientats a la venda: Creuen en les seues pròpies idees i polítiques però també són conscients que estes han de ser atractives per a l’electorat. No canvien les seues propostes per a donar-li als votants exactament el que demanen, però sí que busquen aconseguir que els votants desitgen l’oferta del partit. De fracassar, busquen introduir millora. Per exemple, amb una major professionalització en els seus equips de comunicació o un millor ús de les ferramentes d’investigació social i persuasió.\nPartits orientats al mercat: Investiguen l’electorat per a identificar les seues demandes i necessitats i a partir d’estes dissenya les seues propostes, tipus de candidat i el seu comportament per a satisfer els votants. No intenta canviar el que vol la societat, sinó donar-los exactament el que desitgen. Si fracassen, buscaran redissenyar la seua oferta política amb la informació provinent d’enquestes, focus groups, etc.\nPodem traslladar este model a la pel·lícula, encara que no es tracta d’unes eleccions sinó d’un plebiscit en unes circumstàncies molt especials. Mentres que el publicista defén l’orientació de la campanya cap a la venda (adaptant el missatge i les peces de comunicació a la situació social xilena, identificant segments de votants a qui apel·lar, etc), els partits que componen la coalició pel NO tenen una altra visió, més orientada cap al producte (cap al rebuig de la dictadura). Així, defenen que és una evidència que la democràcia és millor que un sistema autoritari, i que per tant, només necessiten mostrar amb tota la seua cruesa la situació del règim de Pinochet, perquè tot l’electorat tinga accés a eixa evidència.\nFinalment, triomfa la idea d’una campanya orientada a vendre el NO a àmplies capes de la societat. Per a això, segueixen una estratègia per a neutralitzar la gran amenaça: la por. Eixe por situava al potencial electorat del NO en la indecisió entre anar a votar per esta opció, o abstindre’s i no participar en el plebiscit. Esta indecisió afectava fonamentalment dos sectors de la societat prou dispars: les persones majors que associaven la democràcia amb l’última experiència de crisi i inestabilitat, i els jóvens que no sentien que la seua oposició poguera canalitzar-se a través d’un plebiscit organitzat pel propi govern.\nPer a combatre la por, la campanya pel NO es va basar en un concepte molt simple: l’alegria. “Xile, l’alegria ja ve”. Encara que va haver-hi espai també per a la reivindicació de la memòria als desapareguts o la denúncia de la repressió, va predominar la crida al futur amb optimisme i il·lusió:\nChile la Alegria ya viene\nEls resultats, amb algun gest de manipulació per part de Pinochet, va ser de 55.99% per al NO i 44,01% per al SI.\nEn definitiva, esta pel·lícula és una bona mostra dels conflictes que sorgeixen en les organitzacions pel paper de les ferramentes del màrqueting en la comunicació. I especialment, en aquelles opcions que estan convençudes que les seues idees tenen, per si mateixes, el suficient pes per a ser assumides per la població.\nPublicado el 7 febrero, 2013 14 febrero, 2015 Categorías Sense categoria1 comentario\nClaro como el agua?\nNo són pocs els qui, preguntats sobre les causes de l’hegemonia del PP a València apunten directament a la “Guerra del Aigua” que es va generar al voltant del Plan Hidrológico Nacional impulsat pel govern Aznar en la seua segona legislatura.\nLes posicions que va prendre cada partit sobre el transvasament de l’Ebre han configurat el mapa polític espanyol dels últims anys. A Catalunya i Aragó, el PSOE va veure recompensada la seua oposició frontal al PHN, mentres que a València, Múrcia i l’est d’Andalusia, el Partit Popular va enfortir les seues posicions i va frenar qualsevol intent d’avanç del PSOE.\nEl PP valencià, ha sabut utilitzar el tema del transvasament per a situar-se com “defensor dels interessos dels valencians” i lapidar la imatge dels diferents dirigents socialistes, com a contraris a estos interessos. Que l’Ebre desemboque a Catalunya, li ha permés també, connectar amb el sentiment de greuge comparatiu davant els catalans, prou estés en la societat valenciana. El projecte de transvasament d’aigua del Segre cap a Barcelona, va reforçar tots estos missatges i el conjunt de la narrativa sobre l’aigua.\nAmb quins instruments ha comptat el PP?\nPrincipalment dos: Per una banda, la televisió autonòmica ha mantingut el tema de l’aigua com una issue important de l’agenda social. Fins i tot les inundacions cícliques a la conca de l’Ebre han sigut analitzades dins de la lògica de l’absència del PHN.\nPer altra, la Generalitat, a través d’una fundació va llançar diferents campanyes publicitàries, que incloïen spots televisius. Amb el lema “Claro como el agua” i el símbol del got d’aigua, defensaven el transvasament:\nUna part molt important de l’èxit de l’estratègia dels conservadors ha sigut lligar el transvasament de l’Ebre amb els interessos dels agricultors, connectant amb l’imaginari col·lectiu valencià.\nA quasi 10 anys des de que va començar la guerra de l’aigua a Espanya, la temàtica comença a mostrar signes d’esgotament. Caldrà veure si el PP torna a promoure esta polèmica des del govern, en cas de guanyar les eleccions. N’hi haurà una nova guerra de l’aigua? Tornaran a repetir-se els posicionaments o n’hi haurà sorpreses?\n[ Este post forma part de la campanya “Blog action day” que proposa un tema per a ser tractat per tots els blogs el mateix dia. Més informació a Actuable (castellà) i Change.org (anglés). ]\nNotes: Albert Medran també s’ha sumat al Blog Action Day tractant el tema des d’un punt de vista similar.\nFoto de Visentico\nPublicado el 15 octubre, 2010 14 febrero, 2015 Categorías Sense categoriaDejar un comentario\nDe “Pepiño” a José Blanco\nDes de fa un temps, José Blanco és un dels polítics que millor està treballant la seua imatge (en sentit ampli). Quan va ser nomenat ministre de Foment va començar una evolució amb un gran repte: deixar enrere el Pepiño que dia a dia eixia a contestar al PP.\nI realment, no ho està fent gens malament. Hui estrenava en una entrevista en EL PAIS una nova imatge. S’ha operat de la vista per poder llevar-se les ulleres i este és el resultat:\nEsta foto m’ha fet recordar dos escrits que vaig llegir per la blogosfera sobre Blanco i la seua transformació.\nPau Canaleta apuntava en l’estiu de 2009, les possibilitats que se li obrien al dirigent socialista amb el nou ministeri i com estava sabent aprofitar eixes oportunitats per forjar-se la seua imatge. Entre altres coses, feia referència a la possibilitat de donar bones notícies (inversions, sempre agraïdes) i la capacitat de triangular, mostrant una bona relació amb Esperanza Aguirre i Francisco Camps, per exemple.\nPer altra banda, fa poc varem viure un episodi paradigmàtic d’una bona estratègia comunicativa: la batalla amb els controladors aeris. De fet, en la introducció de l’entrevista, el periodista qualifica este episodi com a “imprudent”. Res més lluny de la realitat! Albert Medran va escriure sobre açò, com a bon exemple de construcció de la història personal a través d’un relat on Blanco va exercir de protagonista i els controladors d’antagonistes (i prou antipàtics per tota la gent que pateix la crisi). Els diferents episodis de la crisi van acabar, finalment, en un final feliç amb la “mà dura” de Blanco com la idea que va surar l’ambient durant mesos.\nÉs evident que tot i això encara li queda molt de treball per davant. En el propi sondeig que publica hui EL PAIS, obté 8 punts negatius en la valoració com a ministre. De fet, les retallades al seu ministeri li han fet portador de notícies no precisament bones. Així i tot, a poc a poc, va aconseguint el seu objectiu: una imatge autònoma, amb uns atributs diferents als que tenia com a Secretari d’Organització del PSOE.\nQueda una pregunta en l’aire. Quins seran els seus plans de futur?\nPublicado el 5 septiembre, 2010 14 febrero, 2015 Categorías Sense categoria3 comentarios\nAsunción, l’Obama valencià?\nJa vaig avisar-vos. Este blog pretén ressaltar la part més refrescant de la política. I què millor que començar per l’enèsima lluita caïnita al sí del PSOE valencià. El protagonista, Antoni Asunción, qui intentarà disputar en primàries la candidatura a la presidència de la Generalitat a Jorge Alarte (secretari general), ho té molt clar i ha començat comparant-se –i fent broma, se suposa- amb Obama. Diu que el de Chicago tampoc era el candidat del partit i va guanyar les primàries.\nN’hi ha algunes diferències que Asunción no hauria d’oblidar quan es compara amb el president nord-americà.\nEn primer lloc, Obama es va presentar com el paradigma del canvi. Renovació al 100%. Renovació, no només en el cognom –que també va ser important davant les dinasties Bush & Clinton- sinó també en les maneres, l’estil, la forma de fer política. Antoni Asunción va ser ministre d’Interior amb Felipe González –dimitit pel cas Roldan-; va formar part de les diferents lluites internes del socialisme valencià dels 90; va perdre les primàries per a les eleccions de 1999 davant Joan Romero tot i que després de la renúncia d’este va encapçalar la candidatura estavellant-se davant el fenomen Zaplana. És part d’una determinada generació de polítics, que ha esgotat el seu crèdit polític i que només la mediocritat del lideratge actual del PSOE li atorga certa atenció mediàtica. Amb eixa biografia, com encaixen les paraules renovació i canvi al relat de la seua candidatura? Feu la prova de buscar-lo al google, tant en webs com en fotos: el resultat és clarificador.\nEn segon lloc, València o Espanya no són els EEUU, ni el PSPV-PSOE és el Partit Demòcrata. Mentre que les primàries són part fonamental del sistema política nord-americà, ací són més bé una excepció. Mentre allà permeten obrir el partit a la societat, ací són un nou camp de batalla de les diferents famílies orgàniques. Ací, la societat no sol percebre un debat de projectes o una obertura del partit, sinó la baralla interna, la divisió i la incapacitat de posar-se d’acord. “Si no saben governar el seu partit, com van a poder governar el país”. La ciutadania vol més democràcia interna als partits (ho diu en les enquestes), però castiga sense contemplació les divisions internes (ho diu en les enquestes i ho confirma en les eleccions).\nPotser en este cas, el moviment d’Asunción no siga més que un farol, buscant certa presència en els comités electorals. De forçar les primàries, té poques possibilitats de guanyar-les, i més davant l’acord Alarte-Puig (que es van enfrontar en l’anterior congrés del partit). Però suposa un nou exemple de per què el PP obté un avantatge tan gran en eleccions i enquestes tot i els casos de corrupció i l’estat de l’economia valenciana: els “altres” es dediquen a estes coses.\nPublicado el 2 septiembre, 2010 14 febrero, 2015 Categorías Sense categoria6 comentarios


Els rebrots de Barcelona donen el cop de gràcia a l’economia de la costa | Catalunya | EL PAÍS Catalunya\nLa crisi triplica la demanda d’ajuda social als municipis del litoral\nUns turistes a la terrassa d'un bar de Lloret de Mar. Agusti Ensesa\nBarcelona 21 JUL 2020 - 14:55\tCEST\nEls rebrots a l'àrea metropolitana de Barcelona i les recomanacions de no sortir de casa poden suposar un cop mortal per a les poblacions costaneres que viuen del turisme. El turisme de masses ha deixat pas al turisme de proximitat a municipis com Lloret de Mar. El sector, que s'ha centrat a captar viatgers de l'àrea de Barcelona, alerta que les noves restriccions deixaran la temporada en blanc, i preveuen una important crisi social a l'hivern.\nEl Govern recomana als veïns de Barcelona i la seva àrea metropolitana que no surtin de casa si no és imprescindible\nLa pandèmia de coronavirus ha canviat el paisatge de Lloret, Roses, Salou i altres poblacions costaneres catalanes que viuen gairebé exclusivament del turisme. El primer municipi és un dels exemples d'un model que ha entrat en una crisi profunda a causa de la covid-19. Lloret, amb 40.000 habitants, té 30.000 places hoteleres en més de 120 establiments. Rep cada any un milió de turistes que en conjunt passen cinc milions de nits a la població. El 95% de l'economia de la ciutat, que alhora és un centre de serveis per a les poblacions del voltant, se sustenta directament o indirectament gràcies al turisme.\nEl municipi està acostumat a treballar amb grans grups de viatgers que venen amb turoperadors, i acull principalment turistes francesos, anglesos, centreeuropeus i de l'Europa de l'Est, especialment de Rússia. Tot això ha canviat: a Lloret ja no es veuen turistes estrangers omplint a vessar la platja, el passeig marítim o el carrer que concentra les discoteques i bars.\nDel total de places disponibles, està obert el 60%. “El problema és que només omplim els caps de setmana. De dilluns a divendres tenim una ocupació d'entre el 10% i el 15%”, explica Antoni García, portaveu de l'associació turística d'apartaments de la Costa Brava. García té una empresa de gestió d'edificis turístics a Lloret. “Després de la pandèmia vam veure que havíem de començar de zero la temporada, molts van apostar per obrir, però ningú s'esperava que la demanda fos tan baixa”, resumeix. Els preus, expliquen els hotelers, han hagut de baixar i se situen, en plena temporada alta, a nivells del maig. “Entenc els companys que no han obert. El que tothom està intentant salvar és l'empresa, no la temporada”, assenyala García.\nEl sector admet que viu al dia, amb reserves i cancel·lacions d'última hora. El patronat de turisme de Girona i la Costa Brava ha destinat la campanya a captar turistes de França i de l'àrea metropolitana de Barcelona. Però els rebrots de les últimes setmanes han perjudicat també aquesta estratègia. “El turisme estranger és molt sensible a les notícies. Quan des de Bèlgica o Alemanya es llegeix que hi ha un brot al Segrià, no pensen que està lluny de Lloret, per a ells el perill és el mateix, i cancel·len”, explica García. L'obligació de portar mascareta també ha estat dissuasiva, segons lamenta el sector turístic. “Això, i les limitacions en totes les activitats: bars, discoteques, trajectes amb vaixell, activitats de grup en platges…”, afegeix.\nEl cop de gràcia l'han donat els brots a l'àrea metropolitana de Barcelona, d'on procedeixen la majoria de turistes aquesta temporada. “A cada moment cal fer el que toca, però anem afegint restriccions que el mercat difícilment pot assumir”, admet Jaume Dulsat, alcalde d'aquesta localitat a la Costa Brava.\nL'Ajuntament de Lloret ha instal·lat un sistema de control a les platges que demostra la caiguda del turisme estranger: a les platges centrals, normalment plenes de viatgers de fora, aquests dies sempre hi ha aforament disponible, mentre que les cales i platges més allunyades, conegudes pel turisme local, són plenes.\nPerò no només els comerços i hotels estan patint l'impacte de les restriccions de mobilitat. La crisi del coronavirus ja ha triplicat la demanda d'ajuda i aliments, però això no és res, avisen les entitats socials, comparat amb el que vindrà a l'hivern si aquesta temporada acaba sent tan curta i fluixa en turisme. Dolors Puigdevall, directora de Càritas Diocesana de Girona, detalla que a Lloret de Mar l'augment de la demanda ha estat del 100%, mentre que a Roses ha crescut un 129%.\nA Tossa de Mar les famílies que demanen aliments han passat de 60 a 180. “Moltíssima gent ve per primera vegada. Tenim persones que s'han quedat a l'atur, però també moltes que viuen de l'economia submergida i de sobte s'han quedat sense ingressos”, explica. A Lloret l'Ajuntament va haver de traslladar el centre de distribució d'aliments al pavelló esportiu per atendre l'augment de la demanda. “A altres ciutats hem reforçat els centres, però en algunes no, de manera que la llista d'espera creix”, explica Puigdevall. L'Ajuntament ja està buscant un nou local per atendre la demanda, i està en procés de revisar els pressupostos: “Hem de redissenyar els comptes perquè siguin més socials”, explica l'alcalde.\nSense festa major a Lloret per les restriccions\nL'Ajuntament de Lloret de Mar va suspendre diumenge la festa major de la ciutat davant el risc de contagi i de rebrots. La mesura reflecteix la dificultat per atreure turistes. “Si això segueix així, i Barcelona ha d'acabar confinant-se d'una manera o altra, la majoria d'hotels de la costa hauran de tancar, i ja no obriran fins a l'any que ve, si és que poden. Pot ser un cop mortal, i ja és la pitjor temporada en dècades”, assenyala l'alcalde, Jaume Dulsat.


Les últimes tendències del comerç de Valls desfilen pel Cultural | Diari de Tarragona\nLes últimes tendències del comerç de Valls desfilen pel Cultural\nAhir a la tarda, divuit botigues van protagonitzar el 16è Valls Viu la Moda, un esdeveniment que vol dinamitzar la ciutat\nUn grup de joves mostrant la moda de dona de tardor-hivern. FOTO: MONTSE PLANA FOTO: MONTSE PLANA\nPart important del comerç vallenc va mostrar ahir a la tarda les tendències de la nova temporada de tardor-hivern amb un nou Valls Viu la Moda, un esdeveniment que ja suma 16 edicions.\nRoba per a home, dona, joves i infants, calçat, joieria, estètica, moda íntima i perruqueria és el que van poder admirar les prop de 700 persones que van omplir el Centre Cultural, tot esgotant les entrades.\nEn total, 120 models de Valls de totes les edats van desfilar per la passarel·la central de 2 metres d’amplada per 11 de llargada per tal de mostrar les últimes tendències de la moda ja presents als establiments dels divuit comerços vallencs participants.\nPer amenitzar la tarda, l’esdeveniment va comptar amb petits espectacles de coreografia i dansa protagonitzats, d’una banda, per les esportistes del Club Twirling de Valls i, de l’altra, per les alumnes de l’Escola de Dansa Adagi.\nA través d’aquesta desfilada, l’organització del Valls Viu la Moda, que són propietaris de diversos comerços de Valls, treballa per dinamitzar el comerç de la ciutat, així com fer promoció de la capital de l’Alt Camp. «Volem que la gent sàpiga que a les botigues de Valls hi ha molta qualitat», destaca una de les organitzadores, Rosa Icart.\nPer a la Marató\nEl Valls Viu la Moda també té una vessant benèfica. I és que part dels diners recaptats durant el dia d’ahir seran destinats a la Marató de TV3, enguany dedicada a l’ictus i les lesions medul·lars i cerebrals traumàtiques. La col·laboració es farà a través de la Comissió Social del Club Bàsquet Valls.


Holiday home Kæmpesmøllevej A- 2117 Bryrup Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Kæmpesmøllevej A- 2117\nPer als viatgers què vulguin captar les imatges i els sons de Bryrup, Holiday home Kæmpesmøllevej A- 2117 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday home Kæmpesmøllevej A- 2117 és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Holiday home Kæmpesmøllevej A- 2117 és un lloc ideal d'estada pels viatgers que busquin encant, comfort i facilitat a Bryrup.


El sopar a casa, una oportunitat. Revista Petit Plançó Olot\nEl passat mes d’abril l’escola Petit Plançó va presentar el número 9 de la seva revista “De llavor a plançó”, que editen anualment. A l’apartat “l’expert opina”, aquest any s’hi pot trobar l’article escrit per l’Ester Sala Codina, tècnica del Consorci SIGMA, en relació a la preparació dels sopars. L’article presenta els sopars com a una oportunitat per alimentar-se equilibradament però també per a ser sostenibles, per a implicar a tota la família i per a gaudir.\nSi esteu interessats en llegir-lo, podeu consultar el següent enllaç: revista número 9 “De llavor a plançó”\nFoto Percy Germany/Flckr


El retorn dels frescos - El Periòdic d'Andorra\nEl retorn dels frescos\nLes pintures de Santa Coloma es traslladen al nou museu construït específicament per acollir-les\nPublicat el Dimecres, 13 de febrer de 2019 | 20:00 h\nLes pintures surten del camió per ubicar-les a l'Espai Columba. | Maricel Blanch\nLes pintures murals de l’església de Santa Coloma ja han passat la primera nit a menys de cent metres del seu indret d’origen del qual van ser arrencades cap al 1930. Ahir van ser traslladades a l’Espai Columba, el museu construït ad hoc per acollir aquestes obres mestres del segle XII. La ministra de Cultura, Olga Gelabert, va anunciar que la inauguració serà «abans de l’inici de la campanya electoral, si tot va bé», i va demanar no barrejar aquesta fita amb la contesa electoral perquè la consecució d’aquest museu «era quelcom que fa molt de temps que vam anunciar i res hi té a veure».\nL’Espai Columba no només oferirà les pintures murals del Mestre de Santa Coloma, sinó que pretén oferir una «experiència» del romànic del país. Això, segons va confirmar Gelabert, s’aconseguirà amb el trasllat d’una selecció de peces que fins ara es podien veure al Centre d’Interpretació Andorra Romànica de Pal, així com una peça misteriosa procedent d’una altra col·lecció que la ministra va assegurar no poder concretar «perquè encara estem en negociacions». En qualsevol cas, Gelabert va descartar per complet que es tracti d’un préstec del MNAC.\nA més, l’espai aposta de manera contundent per les noves tecnologies com a suport a les peces romàniques originals, amb una inversió en videomurals i eines interactives al voltant dels 120.000 euros.\nOlga Gelabert: «La visita serà una experiència del romànic, portarem les peces de Pal i una obra que estem acabant de negociar»\nEncara no s’ha tancat el preu de l’entrada a l’Espai Columba, que també inclourà la visita guiada a l’església i el videomapatge, inaugurat el setembre passat. Aquest ingrés costarà entre cinc i vuit euros però també es treballa per incloure l’Espai Columba en un paquet conjunt amb el Comú d’Andorra la Vella que afegiria les visites a la Torre dels Russos i al Pont de la Margineda. A més, s’ha previst un període, no definit, de gratuïtat després de la inauguració.\nDesprés de diferents retards, el trasllat dels vuit blocs de frescos encastats en peces d’alumini es va fer ahir, aprofitant la finestra de bon temps per evitar «xocs tèrmics», segons va explicar la Cap d’Àrea de Béns Mobles, Berta Garrallà, qui va reconèixer que les pintures estaven «patint una miqueta» durant el trasllat perquè «no tenen caixa climatitzada» però que «hi ha un marge de tolerància i la meteorologia ens ajuda». Segons va detallar la mateixa experta, l’ambient ideal per a les pintures és «al voltant dels 21 graus i entorn el 50% d’humitat». Aquestes condicions són les que s’hauran d’aconseguir en les pròximes hores a l’Espai Columba per a preservar-les i les mateixes en les que es trobaven al magatzem d’Aixovall que van abandonar ahir després de tres anys. Un altre element a tenir en compte per a la conservació és la llum natural. Per aquest motiu caldrà tapar amb estores i vinils el gran finestral d’una de les parets. Preguntada pel sentit del finestral en un edifici construït específicament per als frescos, Garrallà va respondre: «Mirarem la manera de combinar les dues coses, a veure si és possible».\nBerna Garrallà: «No tenen caixa climatitzada, ara estan patint una miqueta. Hi ha un marge de tolerància i el temps ens ajuda»\nEl camió que va col·laborar en el trasllat dels frescos va fer dos viatges al magatzem d’Aixovall. La primera a accedir al nou espai va ser el fragment del Crist en Majestat amb el tetramorf dels evangelistes. Carregada per un carretó elevador com els que s’utilitzen als magatzems, va salvar uns quatre metres d’altura, un moment molt dramàtic en que es va fer el silenci. La resta de peces van seguir el mateix procediment i, més tard, es va tancar la paret per la qual havien accedit. En els pròxims dies s’acabarà de pintar , adequar l’espai i ubicar les pintures en la posició definitiva.


Lectura Archivos - Pàgina 25 de 28 - Les Muntanyes | Diari de l'Alcoià i les comarques centrals valencianes\nInici » Arxius per categoria » Cultura » Lectura(Pàgina 25)\nUna quinzena més, volem compartir amb vosaltres els nostres continguts. Per començar El Gratis tenim alguns articles i columnes que ens ajuden a comprendre l’actualitat sobre diversos temes: sobre la pobresa juvenil actual; sobre la conveniència del sistema que la gent s’aïlle dels altres; sobre el frau de Volkswagen; sobre el 9 d’Octubre… Per altra […]\n20 d'octubre de 2015ComentarLlegir més\nEl Gratis està d’aniversari. Ja són 28 anys oferint el nostre servei cultural a Alcoi. Per a celebrar-ho, amb aquest exemplar volem fer el de sempre: informar sobre l’actualitat, proposar les millors opcions en comerços i serveis d’Alcoi i voltants, oferir un servei d’anuncis de segona mà i donar veu als alcoians. Ah!, i de […]\nEncetem El Gratis de la segona quinzena de setembre amb un parell de construccions poètiques: un sonet de Jose Antonio Tomás, setembre i el vi, i un poema de Kraska, vull. Diumenge sabrem el resultat de les eleccions catalanes. Per una banda, Mishima ens convida a reflexionar sobre les campanyes electorals amb un microrrelat costumista. […]\nEncetem setembre, i amb ell una nova temporada. I per començar una nova temporada, què millor que estar ben informats del que ocorreix al nostre entorn? Comencem aquesta quinzena reflexionant amb Arcaris sobre alguns aspectes de la nostra cultura urbana. Mishima, per la seua part, ens convida a pensar en algus aconteciments històrics ocorrits en […]\n8 de setembre de 2015ComentarLlegir més\nJa estem en ple agost. La ciutat d’Alcoi es buida, els carrers es tranquil·litzen, les cigales canten al sol. Però l’actualitat no para. I per a això estem nosaltres, El Gratis, per a informar-te de tota actualitat i reflexionar sobre temes d’interés col·lectiu. En primer joc, aquest agost, Arcaris, trencant mites, ens convida a reflexionar […]\nFa tan sols cinc segles, les notícies d’Amèrica Latina, per exemple, tardaven mesos en arribar a Espanya. En l’actualitat, el primer terç del segle XXI, podem dir que el món està més interconnectat que mai en la història de la humanitat. És per això que tenim l’oportunitat d’informar-nos de les coses importants que succeeixen en […]\nComençem l’estiu amb El Gratis d’aquesta 1ª quinzena de Juliol, en la secció de “Mirades d’Avui”, Arcaris ens convida a reflexionar sobre l’amiant, un mineral perjudicial per a la salut amb el qual compartim més espais dels aconsellables. Mishima ens apropa als orígens del rock i de la revolució del jazz. I Kraska ens delecta […]\nDesprés de les eleccions del 24 de maig, l’escenari polític s’ha tabalejat. És moment de conformació de nous governs: és moment de pactes i debats. Aquesta quinzena comencem a El Gratis valorant les novetats polítiques. Arcaris enceta aquesta temàtica realitzant una anàlisi del nou panorama polític. Mishima, reflexiona sobre la vinculació dels càrrecs polítics i […]\nPer començar, Arcaris ens convida a reflexionar sobre les causes de les migracions mundials, sobre els morts que es produeixen i sobre l’immobilisme dels governs i els ciutadans al respecte. Kraska ens delecta amb una poesia sobre la identitat alcoiana. També reflexionem de la mà de Rodrigo Paños sobre els canvis produïts en els municipis, […]\nPàgina 25 de 28« Primer‹ Anterior2324252627Següent ›Últim »


MeriTomasa, al TOP10 de regals amb .cat pel tió o per Reis al diari Nació Digital | Blog de joieria de MeriTomasa\n> Blog>MeriTomasa, al TOP10 de regals amb .cat pel tió o per Reis al diari Nació Digital\nEl Nadal ja és aquí i els tions escalfen motors per cagar els millors regals. Vas curt d'idees? Cap problema: el diari NacióDigital et proposa 10 regals amb .cat pel tió o pels Reis. 10 propostes quilòmetre zero entre les que trobaràs La Fàbrica de Tresors de MeriTomasa. Estic molt i molt contenta de formar part de la selecció i més encara que la meva Col·lecció Estelada comparteixi top ten amb marques i productes tan nostrats de la galàxia .cat\nLa col·lecció Estelada de La Fàbrica de Tresors de MeriTomasa, la capsa regal Fent País, el joc «Alakazum! Bruixes i tradicions» de Zombipaella.com, el calendari Patufet 2020 de Cossetània, La Catcafifa, les bosses de pell de la col·lecció Barcelona de Calpa, la bossa per ampolla de vi de Madeincire.cat, tots els «Contes des de la presó» d'Oriol Junqueras d'Ara Llibres, la samarreta «Plats bruts» de Piticollons.cat i la capsa regal de l'Associació d'Editors de Revistes i Digitals. Són els top 10 regals que proposa NacióDigital per als tions més dubitatius i els reis més previsors.\nLa Col·lecció Estelada és un conjunt de polsera, anell, arracades, pin i clauer… Una col·lecció de tresors en plata de llei amb disseny exclusiu i jugant amb el contrast de la plata brillant i l’envellida. Quilòmetre zero: elaborada al taller de Manresa de La Fàbrica de Tresors de MeriTomasa. Packaging exclusiu inclòs i enviament gratis!\nI tu, ja has fet la carta als reis d'orient?


Manteniment i neteja de pistes de pàdel | MANIPULACIÓ ACTIVA I MÉS SERVEIS, S.C.C.L.\nServei de neteja dels vidres de les pistes.\nLa neteja dels vidres es realitzen amb detergent, 1 mullador i amb un neteja-vidres.\nS'utilitzen telescòpics i escales per arribar a les parts altes.\nQuant als cops de la raqueta enganxada als vidres i les marques de boles, utilitzarem dissolvents, draps i rascadors de vidres per retirar tot l'adhesiu impregnat en els vidres.\nTambé vam comprovar tots els vidres per assegurar-nos que no hi ha cap esquerda, si hi ha alguna esquerda en els vidres recomanem no utilitzar la pista fins que hagis canviat el vidre, ja que aquest pot trencar-se pels canvis de temperatura o col·lisions dels jugadors.\nNeteja de exteriores\nDepenent de la dimensió d'aquestes zones realitzarem una escombrada manual o emprarem una agranadora automàtica.\nLes zones més complicades el realitzarem de forma manual.\nManteniment i servei de neteja de sorra de les pistes.\nS'han de recollir els que han pogut entrar pel vent o per mitjà de les soles de les sabatilles, com xiclets, graveta, etc.\nMai s'ha d'utilitzar aspiradora per evitar portar-nos la sorra de la gespa artificial.\nÉs convenient mullar-la amb efecte pluja no a raig directe. Així assentarem la sorra i evitarem que s'aixequi..\nManteniment de Pistes de Pàdel\nServei de des-compactació de sorra de pistes de pàdel\nS'ha de realitzar un raspallat de la gespa per repartir de manera uniforme la sorra.\nÉs un esport en auge i practiquen moltes persones i per norma general es dediquen moltes hores de joc, unes bones instal·lacions poden fer més intenses les hores de joc.\nEl secret de tenir unes instal·lacions òptimes està en el manteniment de pistes de pàdel.\nAmb un bon manteniment, dura molt més i sempre estarà en perfecte estat.\nSense el manteniment de pistes de pàdel adequat, els jugadors poden relliscar, la superfície no drenarà bé, les pilotes no tindran el pot com cal i molts més inconvenients que dificultaran el joc, a tenir en compte per realitzar un correcte manteniment de pistes de pàdel, la seva cura i manteniment són essencials per a la durabilitat.\nTambé s'ha demostrat que un deficient manteniment de pistes de pàdel provoca que el paviment es deteriori a major velocitat.\nEl manteniment bàsic d'una pista de pàdel, recomanem que almenys de forma trimestral es faci una neteja i manteniment a fons realitzada pel nostre equip.\nEn Maim Padel-Net acumulem experiència de molts anys.\nDisposem d'un equip altament qualificats per oferir els millors serveis.\nEns adaptem a qualsevol estructura o zona i disposem de maquinària preparada per treballar en qualsevol lloc de treball.\nContacta amb nosaltres si estàs buscant un pressupost tant de neteja de vidres com de manteniment de donis compactació de sorra de les pistes de pàdel.\nTindràs una resposta ràpida i sense compromís.